Ettevõtte üheksa kuu jookide müügimahuks kujunes 44,8 miljonit liitrit, mis on 3% enam, kui eelmise aasta samal perioodil. Saku Õlletehase kogumüügist moodustas perioodi jooksul 9% eksport peamiselt Soome, Leetu, Lätti ning samuti Ameerika Ühendriikidesse ning Jaapanisse. Ekspordiartikliteks olid põhimark Saku Originaal, Saku Porter, siider ning mineraalvesi. Alates augustist sisenes  ettevõtte kodumaisele gin long dringi turule pooleliitrise purgitootega, mis on ainuke antud mahus toode Eesti turul.